**OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA ZA 2022. GODINU OPĆINE NEGOSLAVCI**

**UVOD**

 Zakonom o proračunu („Narodne novine“ broj 44/21) i Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/13, 102/17 i **01/20**) je propisana obveza sastavljanja i podnošenja Godišnjeg izvještaja o izvršenju proračuna tekuće proračunske godine na donošenje predstavničkom tijelu jedinice lokalne i područne (regionalne) samouprave. Zakonom o proračunu i člankom 4. Pravilnika o polugodišnjem i godišnjem izvještaju o izvršenju proračuna je propisan sadržaj Godišnjeg i izvještaja o izvršenju proračuna te rokovi donošenja.

1. **Opći dio Proračuna čini:**
2. Račun prihoda i rashoda

Račun Prihoda i rashoda proračuna sastoji se od prihoda i rashoda prema ekonomskoj klasifikaciji. U Računu prihoda i rashoda te Računu financiranja planirani su svi prihodi i primici te rashodi i izdaci koje općinska tijela i općinski proračunski korisnici ostvaruju obavljanjem poslova iz svoga Djelokruga u skladu s propisima i drugim aktima.

Iz sažetka općeg djela proračuna vidljivo je da su u izvještajnom razdoblju ostvareni prihodi i primici od 5.802.110,09 kuna, a realizirani rashodi i izdaci od 6.042.495,94 kuna te je rezultat izvještajnog razdoblja negativan u iznosu od 240.386,34 kune koji će se pokriti iz viška prihoda iz prijašnjih godina koji iznosi 1.230.204,21 kn.

U prihodima su iskazani prihodi od poreza 850.647,83 kn, pomoći 3.823.773,45 kn, prihodi od imovine 17.392,48 kn, prihodi od pristojbi i naknada 92.728,73 kn, prihodi od kapitalnih donacija 939.000,00 kn, te primici od zaduživanja 78.567,60 kn.

U rashodima su iskazani rashodi za zaposlene 700.811,52 kn, materijalni rashodi 1.201.255,06 kn, financijski rashodi 28.130,45 kn , pomoći dane unutar općeg proračuna 64.935,62 kn, naknade građanima i kućanstvima 382.919,02 kn, ostali rashodi 1.247.522,76 kn i rashodi za nabavu nefinancijske imovine 2.416.921,51 kn.

1. Račun financiranja.

U Računu financiranja iskazuju se primici od financijske imovine i zaduživanja te izdaci za financijsku imovinu i otplatu zajmova. U 2022. godini evidentirani su primici od zaduživanja iz državnog proračuna u iznosu 78.567,60 kuna a odnose se na povrat poreza na dohodak koji će se vratiti u 2023. godini.

1. **Posebni dio Proračuna** sastoji se od plana rashoda i izdataka korisnika proračunskih sredstava iskazanih po vrstama, raspoređenih u programe koji se sastoje od aktivnosti i projekata.

Prihodi, primici, rashodi i izdaci proračuna iskazani su prema organizacijskoj, ekonomskoj, funkcijskoj, lokacijskoj i programskoj proračunskoj klasifikaciji te izvorima financiranja.

**IZVRŠAVANJE PRORAČUNA**

1. **PRIHODI I PRIMICI PRORAČUNA TE UPLATE U PRORAČUN**

 Jedinstveni upravni odjel Općine odgovoran je za potpunu i pravodobnu naplatu prihoda i primitaka iz svoje nadležnosti, za njihovu uplatu u Proračun i za izvršavanje svih rashoda i izdataka u skladu s planiranim namjenama.

 Prihodi proračuna i proračunskih korisnika uplaćuju se na račun Općine Negoslavci, IBAN HR2025000091861200004 u skladu sa zakonom, drugim propisima ili aktima, neovisno o visini prihoda planiranih u proračunu. Prihodi i primici uplaćeni u proračun do kraja tekuće godine prihod su proračuna tekuće godine.

Prihodi i primici proračuna za 2022. godinu su porez i prirez na dohodak 771.860,47 kn, porez na imovinu 73.411,27 kn, porezi na robu i usluge 5.376,09 kn, pomoći iz proračuna 2.679.423,02 kn, pomoći od ostalih subjekata unutar općeg proračuna 558.444,32 kn, pomoći temeljem prijenosa EU sredstava 585.906,11 kn, prihodi od kamata 134,85 kn, prihodi od nefinancijske imovine 17.257,63 kn, administrativne (upravne) pristojbe 7.500,00 kn, prihodi po posebnim propisima 46,74 kn, komunalni doprinosi i druge naknade 122,14 kn, kapitalne donacije 939.000,00 kn, te primici od zaduživanja 78.567,60 kn.

 Prihodi i primici iz stavka 1. ovoga članka uplaćuju se u Proračun i koriste isključivo za namjene utvrđene planom.

 Namjenski prihodi iz članka 5. ove Odluke koji nisu iskorišteni u tekućoj godini prenose se u sljedeću proračunsku godinu. Ako su namjenski prihodi i primici uplaćeni u nižem opsegu nego što je iskazano u Proračunu, korisnik može preuzeti i plaćati obveze samo u visini stvarno uplaćenih, odnosno raspoloživih sredstava. Uplaćene i prenesene, a neplanirane ili manje planirane pomoći, donacije i prihodi za posebne namjene te namjenski primici od zaduživanja mogu se izvršavati iznad iznosa utvrđenih Proračunom do visine uplaćenih odnosno prenesenih sredstava, a mogu se koristiti prema naknadno utvrđenim aktivnostima i/ili projektima uz prethodnu suglasnost Općinskog vijeća.

Za opseg prenesenih prihoda iz stavka 1. ovoga članka povećat će se plan Proračuna i financijski planovi proračunskih korisnika za tekuću godinu. Prihodi kojima je namjena utvrđena posebnim zakonskim odredbama mogu se, u slučaju nedostatka drugih prihoda Proračuna, pozajmiti za druge namjene pod uvjetom da se vodi knjigovodstvena evidencija o visini pozajmice i izvršenim povratima.

Prema popisu potraživanja za komunalne naknade od građana i pravnih subjekata u 2022. iznose 35.244,56 kn, potraživanje za komunalni doprinos 1.427,70 kn i potraživanje za poreze 6.978,94 kn što ukupno iznosi 43.651,20 kn.

Pogrešno ili više uplaćeni prihodi u Proračun, vraćaju se uplatiteljima na teret tih prihoda.

Pogrešno ili više uplaćeni prihodi u proračune prethodnih godina, vraćaju se uplatiteljima na teret rashoda Proračuna tekuće godine. Rješenje o povratu sredstava donosi Jedinstveni upravni odjel na temelju dokumentiranog zahtjeva.

1. **RASHODI I IZDACI PRORAČUNA TE ISPLATE SREDSTVA IZ PRORAČUNA**

 Proračun se izvršava u skladu s raspoloživim sredstvima i dospjelim obvezama u razdoblju od 01.siječnja do 31. prosinca 2022. godine. Proračunska sredstva se mogu koristiti samo za namjene utvrđene Proračunom i do visine utvrđene Proračunom.

Općinski proračunski korisnici mogu preuzimati obveze na teret Proračuna samo za namjene i do

visine utvrđene u Posebnom dijelu Proračuna, odnosno do visine ostvarenih namjenskih prihoda.

Rashodi proračuna za koje je obveza nastala u 2022. godini rashodi su Proračuna za 2022. godinu, neovisno o plaćanju.

 Aktivnosti i projekti za koje su sredstva bila osigurana u proračunu prethodne godine, a koji nisu izvršeni u prethodnoj godini do visine utvrđene proračunom, mogu se prenijeti i izvršavati u tekućoj godini do iznosa neutrošenih sredstava uz suglasnost Općinskog vijeća.

 Sredstva za rashode i izdatke osiguravaju se u Proračunu za:

- programe, projekte i aktivnosti općinskih tijela

- ostale korisnike proračunskih sredstava po pojedinim projektima i aktivnostima.

Rashodi i izdaci za 2022. godinu čine rashodi za zaposlene 700.811,52 kn, materijalni rashodi 1.201.255,06 kn, financijski rashodi 28.130,45 kn , pomoći dane unutar općeg proračuna 64.935,62 kn, naknade građanima i kućanstvima 382.919,02 kn, ostali rashodi 1.247.522,76 kn i rashodi za nabavu nefinancijske imovine 2.416.921,51 kn.

 Nalogodavci za izvršenje stavki iz Posebnog dijela Proračuna temeljem odluka Općinskog vijeća i odluka Općinskog načelnika su općinski načelnik i Predsjednik Općinskog vijeća. Svaki rashod i izdatak iz proračuna mora se temeljiti na vjerodostojnoj knjigovodstvenoj ispravi kojom se dokazuje nastanak obveze.

Nalogodavci moraju provjeriti i potpisati pravni temelj i visinu nastale obveze koja proizlazi iz knjigovodstvene isprave, odrediti oznake proračunskih klasifikacija na teret kojih se obveze evidentiraju i isplaćuju te izdati odgovarajući nalog za knjiženje i plaćanje obveze.

 Rashodi i izdaci općinskih proračunskih korisnika isplaćuju se s jedinstvenog računa općine na temelju naloga proračunskih korisnika i vjerodostojnih knjigovodstvenih isprava koje su odgovorne osobe proračunskog korisnika potpisale i potvrdile pravni temelj i visinu obveze koja proizlazi iz knjigovodstvene isprave te odredili oznake proračunskih klasifikacija na teret kojih se obveze evidentiraju i isplaćuju te izdati odgovarajući nalog za knjiženje i plaćanje obveze.

 Zaključivanje pisanog ugovora s udrugama, kao korisnicima proračunskih sredstava, obavezno je bez obzira na iznos donacije.

Zaključivanje pisanog ugovora s ostalim pravnim subjektima, kao korisnicima proračunskih sredstava, obavezno je za sredstva koja se izvršavaju kao subvencije, donacije ili pomoći iznad 10.000,00 kuna.

Odlukama i rješenjima za subvencije, donacije i pomoći koji se zaključuju temeljem natječaja o financiranju javnih potreba utvrdit će se dinamika dodjele sredstava ovisno o visini ukupno odobrenih i raspoloživih sredstava.

Ugovorima će se, između ostalog, utvrditi i obveze korisnika proračunskih sredstva za namjensko

trošenje sredstava, za pravodobno dostavljanje izvještaja i za realizaciju ugovorenog programa.

Zaključivanje pisanog ugovora obavezno je i za sve nabave roba, usluga i ustupanje radova od iznosa za koji je obvezna primjena Zakona o javnoj nabavi. Sve ugovore zaključuje i potpisuje Općinski načelnik.

 Obveze na dan 31. 12. 2022. godine u iznose 490.836,47 kuna, odnose se na obveze za razne račune izdane sa datuma 31.12.2022. godine koji su početkom godine podmireni, te na nedospjele obveze prema državnom proračunu na namirenje poreza na dohodak te kontinuirane rashode za zaposlene u iznosu 250.988,91 kn,

Na kraju 2022. godine ostvaren je manjak prihoda nad rashodima u iznosu 240.386,34 kuna koji će se pokriti iz prenesenog viška Prihoda iz prijašnjih godina. Kada se pokrije manjak Prihoda iz tekuće godine na kraju ostaje novonastali višak Prihoda u iznosu 989.817,87 kuna koji će se rasporediti u idućoj godini.

Općina Negoslavci nema sudskih sporova u tijeku, te nema ugovorne odnose i slično koji bi mogli uz ispunjenje određenih uvjeta postati obveza ili imovina.

1. **URAVNOTEŽENJE PRORAČUNA I PRERASPODJELA SREDSTAVA PRORAČUNA**

 Ako tijekom proračunske godine dođe do znatnije neusklađenosti u ostvarivanju planiranih prihoda i/ili primitaka te rashoda i/ili izdataka Proračun se mora uravnotežiti izmjenama i dopunama Proračuna prema postupku propisanom za donošenje proračuna.

 Općinski načelnik može odobriti preraspodjelu sredstava unutar proračunskih stavaka pojedinog razdjela i između pojedinih razdjela najviše do 5% rashoda i izdataka planiranih na proračunskoj stavci koja se umanjuje. Općinski načelnik izvješćuje Općinsko vijeće o odobrenoj preraspodjeli sredstava uz polugodišnji i godišnji izvještaj o izvršenju Proračuna.

1. **UPRAVLJANJE IMOVINOM**

 Općinski načelnik odlučuje o stjecanju i otuđenju pokretnina i nekretnina, odnosno raspolaganju ostalom imovinom Općine čija pojedinačna vrijednost ne prelazi 0,5% prihoda Proračuna bez primitaka ostvarenih u prethodnoj godini uz uvjet da je stjecanje i otuđivanje nekretnina i pokretnina, odnosno raspolaganje imovinom planirano u Proračunu i provedeno u skladu sa zakonskim propisima.

Raspoloživim novčanim sredstvima na računu Proračuna upravlja Općinski načelnik. Slobodna novčana sredstva Proračuna mogu se oročiti kod poslovne banke poštujući načela sigurnosti i likvidnosti. Ugovor o oročavanju sklapa Općinski načelnik. Prihodi od upravljanja slobodnim novčanim sredstvima prihod su Proračuna. Novčana sredstva iz stavka 1. ovog članka mogu se plasirati samo s povratom do 31. prosinca 2022. godine.

Općinski načelnik može na zahtjev dužnika, u skladu s propisima i uz primjereno osiguranje duga te s pripadajućim kamatama i troškovima postupka, odgoditi plaćanje ili odobriti obročnu otplatu duga ako se time bitno poboljšavaju dužnikove mogućnosti podmirenja duga. Općinski načelnik može, u skladu s propisima, otpisati ili djelomično otpisati potraživanje.

1. **ZADUŽIVANJE**

 Općina se može dugoročno zaduživati uzimanjem kredita, zajmova i izdavanjem vrijednosnih papira za namjene i uz uvjete u skladu s propisima.

Općina se može kratkoročno zadužiti za premošćivanje jaza nastalog zbog različite dinamike priljeva sredstava i dospijeća obveza, najduže na rok do 12 mjeseci te bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova.

Općina se može kratkoročno zadužiti do iznosa od 1.000.000,00 kuna uzimanjem kredita ili zajmova kod poslovnih banaka i drugih kreditnih institucija te uzimanjem okvirnog kredita kod poslovne banke kod koje ima otvoren račun.

Općinski načelnik odlučuje o kratkoročnom zaduživanju i ovlašten je za postupanje vezano uz kratkoročno zaduživanje uz uvjete iz 1. i 2. stavka ovoga članka.

1. **PRORAČUNSKO RAČUNOVODSTVO I IZVJEŠTAVANJE**

 Proračun i općinski proračunski korisnici primjenjuju proračunsko računovodstvo. Prihodi i rashodi proračuna iskazuju se uz primjenu modificiranog računovodstvenog načela nastanka događaja. Primici i izdaci proračuna iskazuju se po načelu novčanog tijeka.

Kontrolu postupaka u planiranju i izvršavanju proračuna, praćenje primjene proračunskog računovodstva te poslove financijskog i proračunskog izvještavanja za potrebe Općine obavlja Jedinstveni upravni odjel koji Općinskom načelniku podnosi izvješće o izvršenju Proračuna u zakonskom roku, a Općinski načelnik podnosi Općinskom vijeću polugodišnji i godišnji izvještaj o izvršenju Proračuna u skladu s odredbama propisa o proračunskom izvještavanju.

Ostali korisnici proračunskih sredstava dužni su općini dostaviti godišnje izvještaje o realizaciji programa i utrošenim proračunskim sredstvima s obrazloženjima u skladu s odredbama Zakona o Udrugama tzv. obrazac PROR POT-vidi natječaj.

Općinski proračunski korisnici i drugi korisnici proračunskih sredstava obvezni su nadležnim odsjecima dati sve dodatne podatke, isprave i izvješća koja se od njih zatraže.

1. **ODGOVORNOST I OBVEZE U IZVRŠAVANJU PRORAČUNA**

 Općinski načelnik odgovoran je za zakonito i pravilno planiranje i izvršavanje proračuna. Preuzimanje obveza na teret Proračuna po ugovorima koji zahtijevaju plaćanje u sljedećim godinama odobrava Općinski načelnik. U okviru svog djelokruga i ovlasti, Općinski načelnik i pročelnik Jedinstvenog upravnog odjela, odgovorni su za provedbu Odluke o izvršavanju proračuna, za potpunu i pravodobnu naplatu prihoda i primitaka iz svoje nadležnosti te za izvršavanje rashoda i izdataka u okviru nadležnosti za pripadajuće programe, sukladno namjenama, raspoloživim izvorima financiranja i iznosima utvrđenim u Posebnom dijelu Proračuna što podrazumijeva i odgovornost za zakonitost, svrhovitost, učinkovitost i ekonomično raspolaganje proračunskim sredstvima.

 Jedinstveni upravni odjel obavezan je provoditi postupke nabave roba, usluga i ustupanja radova sukladno zakonskim propisima i općinskim aktima. Plan nabave Općine Negoslavci za 2022. godinu donosi Općinski načelnik sukladno zakonskim propisima i aktima.

Ako se tijekom izvršavanja Proračuna utvrdi da su proračunska sredstva korištena nenamjenski, neopravdano i/ili nezakonito, zahtijevat će se od korisnika povrat proračunskih sredstava ili će se korisniku umanjiti sredstva u visini nenamjenskog korištenja sredstava, ili će se privremeno obustaviti isplata sredstava na stavkama s kojih su sredstva bila nenamjenski utrošena.

Odluku o umanjenju, obustavi ili povratu proračunskih sredstava iz stavka 1. ovog članka, donosi

Općinski načelnik.

Proračun Općine Negoslavci za 2022. godinu je usvojen na sjednici općinskog vijeća dana 22.12.2021. godine.

Općina Negoslavci u 2022. godini nije imala sudskih postupaka.

Stanje primljenih i danih zadužnica na dan 31. 12. 2022. godine je sljedeći: 10 danih zadužnica u iznosu 1.850.000,00kn i 9 primljenih zadužnica u iznosu 370.000,00 kuna.